पूर्वी सिंहभूम के पुलिस अधीक्षक नवीन कुमार सिंह ने बताया कि माओवादियों द्वारा आहूत 48 घंटे के पांच राज्यों के बंद के पहले दिन उग्रवादियों ने एक बारूदी सुरंग निरोधी वाहन को निशाना बनाया था लेकिन वे इसे कोई बड़ी क्षति नहीं पहुंचा सके। सिंह ने कहा कि पश्चिमी मिदनापुर से सटे इस इलाके में तलाशी अभियान शुरू कर दिया गया है। गौरतलब है कि पश्चिम मिदनापुर में ही लालगढ़ इलाका है जहां उग्रवादियों के सफाए के लिए अभियान चलाया जा रहा है। पूर्वी सिंहभूम जिला पुलिस ने कठोर सुरक्षा उपाय किए हैं। पुलिस को अलर्ट कर दिया गया है। माओवादियों ने लालगढ़ में सुरक्षा बलों के अभियान के खिलाफ बंद का आहवान किया है।